
Born/Szuletes

 
Azért választottam ezt a témát, illetve címet, mert jelenleg ez tölti ki a mindennapjaimat. Gyermeket várok és próbálok felkészülni az anyává válás időszakára, ami a gyermek születésével kezdődik. Persze ezt tudatosítanom kéne, de ilyen korai szakaszban csak „mantrázni” tudom, hogy igen megszületik, igen anya leszek, igen...
A Born szó uralkodik a képemen (és rajtam is), keresem a válaszokat és az állandó ismétléssel - miközben elmélyülök a monoton festésben - tudatosul valami, az hogy VAN.
Sok mindent el kell fogadnom a 270 nap (9 hónap) alatt, ezt szimbolizálja a 270 „négyzetből” álló festmény, az erőteljes színek és a betűk. Mire a kép „megszületik”, a válasz is megVAN.



